stanford-oval/wikipedia huggingface dataset:
בקבוק לתינוקות
פטמה

פטמת הבקבוק לרוב גמישה יותר מפטמת האם. כדי למנוע "בלבול פטמות" אצל התינוק (אי יכולת לינוק מהשד, הנגרם ממעבר חוזר ונשנה בין יניקה מהשד ליניקה מהבקבוק), ישנן פטמות מיוחדות אשר מנסות לחקות את צורת השד.
תכולת הבקבוק יכולה לזרום מהר יותר מאשר בהנקה. לגילאים שונים מומלצות פטמות שונות. בחודשים הראשונים מומלצת פטמה לזרימה איטית למזון דליל, בהמשך מומלצת פטמה לזרימה מהירה למזון סמיך.
בקבוקים עם צינור אוורור

קוליק תינוקות (כאבי בטן) אצל תינוקות, נגרמים בחלקם בשל בליעת אוויר במהלך היניקה. בחלק מהבקבוקים קיימת צינורית מיוחדת, שמונעת כניסת בועות אוויר למזון התינוק ובכך מסייעת בהפחתת גזים וכאבי בטן אצל תינוקות.
בקבוקים עם מנגנון ואקום

להבדיל מהנקה טבעית, היניקה מבקבוק סטנדרטי גורמת להיווצרות ואקום, ההופך את פעולת השאיבה למאומצת, קטועה ומעייפת יותר. הוואקום שנוצר בבקבוק משפיע על הלחץ בחלל הפה של התינוק ומקרין אל אוזניו. תופעה זו מעלה את סיכויו לסבול מדלקות וכאבי אוזניים. קיימים בקבוקים המצוידים במנגנון המנטרל את הוואקום שנוצר בבקבוק, על ידי החדרת אוויר אל גוף הבקבוק, המאזן את הלחץ שבתוכו. בבקבוקים בעלי מנגנון לנטרול ואקום, נצפתה רמת לחץ מאוזנת בבקבוק בכל זמן ההאכלה, ולא נצפה תת-לחץ באוזן התיכונה.
עיקור

במידת הצורך יש לעקר את הבקבוקים על ידי הרתחה במים חמים, במתקן מיוחד לעיקור בקבוקים (בדרך-כלל באמצעות קיטור) או במכל מיוחד לעיקור בתנור מיקרוגל.
בקבוקים מודרניים קשים לעיקור במים רותחים, משום שהם נוטים לצוף. בעבר הבקבוקים היו עשויים מזכוכית; בקבוקים אלו היו מסוכנים בשלב בו התינוק למד להאכיל את עצמו ואחז לבדו את הבקבוק. בקבוקים מודרניים עשויים מפלסטיק, לרוב בשל שיקולים כלכליים.
בשל חשש לדליפת ביספנול A מבקבוקים מחומרים פוליקרבונטים בזמן ההרתחה או שימוש במדיח כלים, נהוג להמליץ למי שמשתמש בבקבוקים אלו להשתמש במי סבון חמים.
פיקוח

בניגוד לפיקוח על תרכובות מזון לתינוקות, רמת הפיקוח על בקבוקי תינוקות נמוכה. הפיקוח קיים רק לגבי החומרים מהם עשויים הפטמה והבקבוק עצמו.
באוקטובר 2008 ממשלת קנדה קבעה מפורשות כי ביספנול A הוא חומר רעיל, והודיעה כי תחל בהליך חקיקה לאיסור שיווק בקבוקים לתינוקות המכילים את החומר.
במרץ 2009, שש החברות המרכזיות בארצות הברית המייצרות בקבוקים לתינוקות (אוונט, גרבר, פלייטקס, ד"ר בראון, דיסני פירסט יירס ואיבנפלו), הסכימו לאסור מרצונן את השימוש בביספנול A בייצור בקבוקים לתינוקות. ההחלטה התקבלה בעקבות לחץ ציבורי כבד, לאחר פרסום מחקרים אשר מצאו קשר בין ביספנול A, אפילו ברמות נמוכות, לסרטן השד, הפרעות בגדילה, השמנת יתר והתבגרות מינית מוקדמת. בעשור השני של המאה העשרים ואחת, כמעט כל הבקבוקים בשוק הם ללא החומר הרעיל.
רשויות הבריאות בישראל עדיין מתירות שימוש בבקבוקי פלסטיק המכילים את החומר הכימי ביספנול A.
בלט בולשוי

| --- | --- |

 תאריך הקמה:  1776 
 www.bolshoi.ru
 
בלט בולשוי (ברוסית: Балетная труппа Большого театра, מילולית: "להקת הבלט של תיאטרון בולשוי") היא להקת בלט קלאסי בעלת שם בין-לאומי, השוכנת בתיאטרון בולשוי במוסקבה, רוסיה. להקת בלט הבולשוי נוסדה בשנת 1776, והיא בין להקות הבלט הוותיקות ביותר בעולם. עם זאת, שמה יצא לתהילה בעולם כולו רק בראשית המאה ה-20, כשמוסקבה הייתה לבירת ברית המועצות. מאז ועד היום, להקת הבולשוי מוכרת כאחת מלהקות הבלט הראשונות במעלה בעולם. יש לה סניף אחד בבית הספר לתיאטרון ובלט של בולשוי בז'וינווילי, ברזיל.
היסטוריה

האזכור המוקדם ביותר של בלט הבולשוי נמצא ביצירת בית ספר למחול לבית יתומות במוסקבה בשנת 1773.ב-1776, שכרו הנסיך פיוטר וסילייביץ' אורוסוב ויזם התיאטרון האנגלי מייקל מאדוקס את שירותיהן של רקדניות מבית הספר כחלק מלהקת התיאטרון החדשה שלהם.{תחילה הופיעה הלהקה באתרים בבעלות פרטית, ובהמשך רכשה את תיאטרון פטרובסקי, העתיד להיבנות מחדש, עקב שריפות ופיתוח כושל, כתיאטרון בולשוי הנוכחי. אף כי רקדנים אורחים באים והולכים מלהקות בלט יוקרתיות אחרות, כגון מריאינסקי ותיאטרון הבלט האמריקאי, רוב רקדני הלהקה הם בוגרי האקדמיה. ב-1989 היה מייקל שאנון רקדן הבלט האמריקאי הראשון שסיים את האקדמיה של בלט הבולשוי והצטרף ללהקת הבולשוי.
על אף המספר הרב של בלטים מפורסמים שהעלה, התקשה בלט הבולשוי לעמוד בתחרות מול המוניטין של הבלט הרוסי האימפריאלי, כיום בלט מריאינסקי מסנקט פטרבורג. רק עם מינויו של אלכסנדר גורסקי כמנהל בלט בשנת 1900 החלה הלהקה לפתח את זהותה הייחודית, בהפקות מהוללות של בלטים חדשים או מחודשים, בהם דון קישוט (1900), קופליה (1901), אגם הברבורים (1901), הנערה הסוררת (1903), ז'יזל (1911), "לה קורסר" (1912) ו"הבייאדרה" (1917).
העדפת ההנהגה הסובייטית לנושאים מוסרניים פשטניים באמנויות באה לביטוי במינויו של יורי גריגורוביץ' כמנהל ב-1964. גריגורוביץ' החזיק במשרה עד 1995, אז החלה שורה של מנהלים, בהם בוריסב אקימוב, אלכסיי רטמנסקי, יורי בורלאקה וברגיי פילין להביא ללהקה רעיונות ביצוע למחולות מודרניים יותר.
בשנת 2000 פתח בלט הבולשוי את אקדמיית הבלט הראשונה שלו מחוץ לרוסיה, בז'וינווילי, ברזיל.
מבנה הלהקה

בלט הבולשוי היא אחת הלהקות הגדולות בעולם, עם כ-220 רקדנים.  הלהקה פועלת בשיטה היררכית, בדומה לאלה הנהוגות בלהקות בלט אחרות חשובות באירופה, כשרקדנים בכירים מדורגים כראשיים, ומטה בסדר החשיבות דרך סולן/סולנית מוביל/ה, סולן/סולנית ראשון/נה, סולן/סולנית ולבסוף, רקדני ורקדניות הלהקה (corps de ballet).
רפרטואר

"גיבור זמננו", יורי פוסוחוב
"אגדת אהבה", יורי גריגורוביץ'
"אנה קרנינה", ג'ון נימאייר
"אניוטה", ולדימיר וסילייב
"אפולו" ז'ורז' בלנשין
"סוויטת כרמן", אלברטו אלונזו
קופליה, מריוס פטיפה ואנריקו צ'קטי; גרסה מחודשת של סרגיי ויחארב
דון קישוט, מריוס פטיפה ואלכסנדר גורסקי; גרסה מחודשת של אלכסיי פאדייצ'ב
"אטיודים", האראלד לאנדר
"ארץ שכוחה"
"וריאציות פרנק ברידג'", האנס ואן מאנן
ז'יזל, ז'אן קוראלי וז'יל פרו; גרסה מחודשת של יורי גריגורוביץ'
"איוואן האיום"
"תכשיטים", ז'ורז' בלנשין
"הבייאדרה", מריוס פטיפה; גרסה מחודשת של יורי גריגורוביץ'
"בת פרעה", פייר לאקוט
הנערה הסוררת, אלכסנדר גורסקי; גרסה מחודשת של יורי גריגורוביץ'
הסילפידה, אוגוסט בורנונביל; גרסה של יוהאן קובורג
"הגברת עם הקמליות", ג'ון נימאייר
"השודדים", מריוס פטיפה; גרסה של אלכסיי רטמנסקי ויורי בורלאקה
"נורייב"
מפצח האגוזים, יורי גריגורוביץ'
"אונדין", ויאצ'סלב סאמודורוב
"אונייגין", ג'ון קראנקו
"ריימונדה", מריוס פטיפה; גרסה של יורי גריגורוביץ'
רומיאו ויוליה, יורי גריגורוביץ'
"רומיאו ויוליה", אלכסיי רטמנסקי
"עונות רוסיות", אלכסיי רטמנסקי
"זמן קצר ביחד", פול לייטפוט וסול לאון
"ספרטקוס, בלט", יורי גריגורוביץ'
אגם הברבורים, מריוס פטיפה; גרסה של יורי גריגורוביץ'
סימפוניית תהילים, יירי קיליאן
"הפלג הזוהר", אלכסיי רטמנסקי
"הכלוב", ג'רום רובינס
"שלהבות פריז", וסילי ויינונן; גרסה של אלכסיי רטמנסקי
"תור הזהב (שוסטקוביץ')", יורי גריגורוביץ'
היפהפייה הנרדמת, מריוס פטיפה; גרסה של יורי גריגורוביץ'
"אילוף הסוררת", ז'אן-כריסטוף מאיו
שערוריות ציבוריות

הבלרינה אנסטסיה וולוצ'קובה טענה, שרקדניות נדרשות לשכב עם פטרונים עשירים. היא אמרה: "זה קרה בעיקר עם הלהקה, אבל גם עם הסולניות. [...] אני קיבלתי הזמנות חוזרות ונשנות אל מיטותיהם של אוליגרכים." הרקדנית האמריקאית ג'וי וומארק חזרה על טענה זו כשעזבה את הלהקה אחרי שנאמר לה, שכדי להבטיח לעצמה תפקידי סולו, היא חייבת או לשלם $10,000 או "ליזום יחסים עם פטרון."
בינואר 2013, נפלה על הלהקה עוד שערורייה, כשהאחראי על התפאורות סרגיי פילין היה קורבן להתקפה בחומצה גופריתית. רקדן הבולשוי פאבל דמיטריצ'נקו הורשע בארגון ההתקפה ונידון לשש שנות מאסר. הסיבות להתקפה כללו שחיתות בתוך הלהקה.
ב-2014, הוכרז על היעלמותה של רקדנית הבלט אולגה דמינה בת ה-25 בנסיבות מסתוריות. בספטמבר 2020 הודיעו חוקרים רוסים, שהם סבורים שייתכן ודמינה נפלה קורבן לקשר סחיטה שיזם מלחאז דז'אבוייב, שעמו הייתה בקשר ואשר שימש לכאורה כ"מנהל עסקיה".
ביולי 2017 ביטל תיאטרון בולשוי את הצגת הבכורה של בלט על הרקדן הסובייטי רודולף נורייב, שהיה הומוסקסואל מוצהר. המנהל הכללי טען, שההופעה בוטלה בגלל איכות ריקוד ירודה; עם זאת, הרקדנית הראשית מריה אלכסנדרובה טענה, שהיה זה הסימן הראשון ל-"תקופה חדשה" של צנזורה.
 הייתה זו הפעם הראשונה שהצגה בוטלה באופן כזה מאז נפילת ברית המועצות, והיא הציתה שמועות בנוגע למניע למעשה.
אישים ידועי-שם > רקדני עבר

גלינה אולנובה
מרינה סמיונובה
אולגה לפשינסקאיה
מיכאיל מורדקין
וסילי טיחומירוב
יקטרינה גלצר
אסף מסרר
מאיה פליסצקאיה
פיוטר גוסב
אלכסיי ירמולאייב
ניקולאי פאדייצ'ב
מריס ליפה
יקטרינה מקסימובה
ולדימיר וסילייב
נטליה בסמרטנובה
לודמילה זמניאקה
נדז'דה פבלובה
ג'וי וומאק
סווטלנה אדירחבה
מרינה קונדרטייבה
נינה טימופבה
נינה סמיזורובה
אירק מוממדוב
אלכסנדר גודונוב
אלה מיחלצ'נקו
נינה אנאניאשווילי
דמיטרי בלוגולובצב
נטליה אוסיפובה
סוטטלנה לונקינה
דמיטרי גודאנוב
אנה אנטוניצ'בה
| 0 | 1 | 2 | 3 |
| --- | --- | --- | --- |
|  מנהלים אלכסנדר גורסקי  וסילי טיחומירוב |  כוריאוגרפים רוסטיסלב זאחארוב  לאוניד לברובסקי  פיודור לופוחוב  יורי גריגורוביץ' |  מלחינים דמיטרי שוסטקוביץ'  אראם חצ'טוריאן |  מנצחים אנדריי אניחאנוב  יורי פאייר  אלגיס שוראיטיס |
הערות שוליים

↑  בלט בולשוי, אינפופליז, ארכיב, 18 בינואר 2012
↑  הטיימס של לוס אנג'לס, "האמריקאי מייקל שאנון מצטרף לבלט בולשוי"
↑  Ballet Bag בלט הבולשוי 12 באוגוסט 2010
↑  הגרדיאן, בלט בולשוי, ברבור שחור 23 במרץ 2011
↑  האינדיפנדנט האירי:"בולשוי הקלאסי מוצא בית בארץ הסמבה"
↑  לארי רוטר, ניו יורק טיימס: "תורת הבולשוי בארץ הסמבה: בית ספר נלווה בברזיל לאמן את כוכבי הבלט של מחר" 3 ביולי 2001
↑  חדשות בי.בי.סי, בלט בולשוי היה "בית בושת ענקי", טוענת רקדנית לשעבר.
↑  אמילי פיילס, עיתון PRI, בוסטון, "בלרינה אמריקאית תולה אשמה של 10,000 דולר בלהקת בולשוי" 14 בנובמבר 2013
↑  החומצה על מנהל הבולשוי: כוכב בלט נעצר, באתר ynet, 5 במרץ 2013
↑  חדשות בי.בי. סי. אירופה, "התקפת חומצה בבולשוי: סולן הלהקה פאבל דמיטריצ'נקו נשלח למאסר"
↑  ירון שטיינבוך, "ייתכן שגופת הבלרינה הרוסייה הנעדרת בותרה ואיבריה הומסו בחומצה 17 בספטמבר 2020
↑  אינסטגרם פוסט של מריה אלכסנדרובה 8 ביולי 2017
| --- | --- |
בקרת זהויות :  NLI: 987007373052905171  GND: 2095717-8  ISNI: 0000 0001 2290 6610  LCCN: no2006075752  MusicBrainz: 4e0c2a0a-855c-4182-8bcd-a1f9f8f8eccf  NKC: ko20201082492  VIAF: 300549977   WorldCat (עם VIAF): 300549977 
רקדני בלט בולשוי מגיעים לנמל התעופה סכיפהול, 9 ביוני 1960
ברוס גייטש

| --- | --- |
אין תמונה חופשית
 לידה:  7 בפברואר 1953 (בן 71) שיקגו, ארצות הברית 
 מוקד פעילות:  ארצות הברית 
 תקופת הפעילות:  מ-1977 
 כלי נגינה:  גיטרה 
 www.brucegaitsch.com
 פרופיל ב-IMDb
 
ברוס ר. גייטש (באנגלית: Bruce R. Gaitsch; נולד ב-7 בפברואר 1953) הוא גיטריסט, מלחין ומפיק אמריקאי. הוא ידוע בעיקר בזכות עבודתו עם להקות ומוזיקאים בולטות כמו שיקגו (אנ'), פיטר סטרה, מדונה ואנייטה פלטסקוג. גייטש היה שותף לכתיבת השיר של מדונה "La Isla Bonita", להיט בין-לאומי שזיכה את גייטש בפרס מטעם האגודה האמריקאית למלחינים, מחברים ומוציאים לאור ב-1987. הוא שיתף פעולה מספר רב של פעמים עם ריצ'רד מרקס (אנ'). כמו כן, עבד עם מדונה על אלבומה, True Blue.
דיסקוגרפיה > אלבומי סולו

1995: A Lyre in a Windstorm
1997: Aphasia
2002: Nova
2003: One on One (ביחד עם ג'ייני קלוור)
2003: Countertale (ביחד עם טומי דננדר)
2006: Nightingale
2006: Sincerely
הערות שוליים

↑  GIG - Brave New World | G For (Bruce) Gaitsch - YouTube, web.archive.org, ‏2020-12-06
↑  Bruce's Background, web.archive.org, ‏2015-05-18
↑  True Blue by Madonna, Genius (באנגלית)
| --- | --- |
בקרת זהויות :  BNE: XX1575054  ISNI: 0000 0000 7825 1177  LCCN: n2009036526  MusicBrainz: 45d08549-0e24-44a5-819d-2e58710da562  NKC: xx0072909  VIAF: 79853495   WorldCat (עם VIAF): 79853495
בשנוזאורוס

| בשנוזאורוס |
| --- | --- |

תקופה
יורה תיכון כ-164,999,831 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
סוג:: בשנוזאורוס
מין:: Bashanosaurus primitivus
שם מדעי
 Bashanosaurus ‏2022

בשנוזאורוס (שם מדעי: Bashanosaurus; מילולית: "לטאת הבשן") הוא סוג של דינוזאור מהאינפרא-סדרה הסטגוזאוריה, אשר התקיים במשך היורה התיכון בצ'ונגצ'ינג שבסין, מה שהופך אותו לסטגוזאור הידוע הקדום ביותר, קדום אף יותר מהצ'ונגצ'ינגוזאורוס והמונקונוזאורוס.
הבשנוזאורוס מוכר משני שלדים חלקיים, יחד עם חוליה שמגיעה מפרט שלישי; שרידים אלו נשתמרו כמאובנים במוזיאון הדינוזאורים של זיגונג יחד עם דגימה נוספת, גולגולת חלקית, חוליה גב ופיסת שריון עורי (CLGPR V00006). החלקים נמצאו באתר חפירות בצ'ונגצ'ינג בשנת 2016, שהגיעו מתצורת שקסימיאו. במאמר משנת 2022 הדגימות קיבלו את השם Bashanosaurus primitivus, המתייחס לשם הישן של צ'ונגצ'ינג.
ההולוטיפ CLGPR V00006-1, כולל עצמות גפיים, חוליות גב וזנב, לוחיות ודרבן. הדגימה השנייה, CLGPR V00006-2, מורכבת מחמש חוליות, חלק תחתון מהרגל הימנית ולוחית. הדגימה השלישית, CLGPR V00006-3, מכילה חוליית גב אחת. נמצאה גם דגימה רביעית, CLGPR V00006-4, שלד חלקי עם גולגולת, אך לא נוצר קשר בין הדגימות מפני שהיא אינה חולקת תכונות ייחודיות עם ההולוטיפים האחרים.
המתארים שלו מעריכים שההולוטיפ היה באורך 2.8 מטרים, אך בהתחשב בעובדה שהדגימות הן תת-בוגרות, ייתכן בהחלט שהבשנוזאורוס היה משמעותית גדול יותר.
בת חן

| --- | --- |
הכניסה לבת חן
מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎34 מטר
תאריך ייסוד: 1967
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 407 תושבים
    - שינוי בגודל האוכלוסייה: ‎-5.3% בשנה
 מפת מיקום  מפה דינמית   (למפת נתניה מוגדלת) בת חן(למפת נתניה רגילה) בת חן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בת חן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בת חן32°21′37″N 34°52′20″E﻿ / ﻿32.3601754841041°N 34.8722182360045°E﻿ / 32.3601754841041; 34.8722182360045  heמפת היישובים של מועצה אזורית עמק חפר (in English: Hefer Valley Regional Council) באדום - בת חן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

בַּת חֵן הוא יישוב קהילתי השייך למועצה אזורית עמק חפר ומצוי ליד העיר נתניה.
היישוב ממוקם צפון-מזרחית למחלף חבצלת השרון, סמוך לכביש 2.
שמו של היישוב ניתן לו על שם הפרח, חיננית רב-שנתית (בלטינית: Bellis perennis) הקרוי גם "בת חן". בעבר הייתה קיימת חלוקה ל"בת חן א'" ,"בת חן ב'" ו"בת חן ג'", בשנת 2009 אוחדו שלושת היישובים ליישוב אחד.
ההיסטוריה של בת חן

ראשיתה של בת חן בשנת 1959 במשפחות חלוצים, חמישה בתים קטנים בחולות, ללא חשמל, עם הרבה תנים מייללים בלילות וארנבות שדה המכרסמות כל צמח שנשתל בגינות. 
שיפור באיכות החיים חל רק לאחר סלילת כביש החוף והחיבור לרשת החשמל.
בשנת 1966 קיבלה ביתן אהרן זכות ל"הרחבה" עבור בני המושב. משלא נמצאו מספיק בנים מהמושב שהתעניינו, הוצע גם לבני כפר ויתקין להצטרף ואלו הביאו מכרים וחברים כדי למלא את מכסת 16 יחידות הדיור שהיו תנאי להתחלת הבנייה.
באחת השבתות התאספו התושבים המיועדים ונציג כל משפחה "שלף" פתק מקופל מתוך כובע טמבל שהוצב במקום. בכל אחד מהפתקים היה מספר בין 1 ל-16 וכך נקבע המגרש לכל משפחה.
כך הפכה שכונת חמש המשפחות ליישוב בן 21 משפחות. אכלוס המשפחות חל בנר ראשון של חנוכה 1967.
בזמן ההקמה הוצעו שני שמות למושב: "סיפן" ו"בת חן", כשמות פרחים שפרחו באזור,
באספת חברים (עם 100% משתתפים) נבחר השם "בת חן".
כעבור שנים, ראו בני ביתן אהרון כי טוב ומחזור נוסף של בנים ביקש לקשור את מקומם למקום. 
כך נולדה בת חן ב' ומספר שנים לאחר מכן נוסדה האחות הצעירה בת חן ג'.
הבתים נבנו באופן עצמאי על ידי התושבים והשכונות חיו זו לצד זו כרשויות מוניציפליות השייכות למועצה אזורית עמק חפר.
בינואר 2007, משרד הפנים הפריד את ה"הרחבות": א', ב' ו-ג' מביתן אהרון ובת חן הוכרה כישוב עצמאי.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  חיננית רב-שנתית – Bellis perennis L., באתר צמחיית ישראל וסביבתה
| --- | --- |
בקרת זהויות :  NLI: 987007588167105171
בסוף הכל חולף

"בסוף הכל חולף" הוא סינגל שהוקלט על ידי הזמר הישראלי עומר אדם. את השיר הוציאה לאור ב-13 בפברואר 2017 חברת התקליטים NMC, והוא נכלל כרצועה ה-13 באלבום האולפן החמישי של הזמר, אחרי כל השנים.
על השיר

"בסוף הכל חולף" נכתב והופק על ידי אורי בן ארי וסתיו שמש. ב-8 ביוני 2017 נכנס למצעד הרשמי של גלגלצ במקום השישי. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-22 ביוני יצא מהדירוג לאחר עשרה שבועות צעידה רצופה. במצעדי הפזמונים העברי השנתי של גלגלצ ואתר וואלה!, כאן גימל ושל "mako", ערוץ 24 ותחנות הרדיו האזוריות דורג במקומות הרביעי, העשירי והרביעי בהתאמה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | המצעד הרשמי של גלגלצ | 3 |  |
|   ‏‏‏  מצעדי סוף השנה (2017)> מדינה |   ‏‏‏  מצעדי סוף השנה (2017)> מצעד |   ‏‏‏  מצעדי סוף השנה (2017)> מיקום שיא |   ‏‏‏  מצעדי סוף השנה (2017)>  |
| --- | --- | --- | --- |
|  ישראל | גלגלצ ווואלה | 4 |  |
|  ישראל | כאן גימל | 10 |  |
|  ישראל | mako, ערוץ 24 ותחנות הרדיו האזוריות | 4 |  |
הערות שוליים

↑  המצעד השבועי 08.06.2017, גלגלצ
↑  המצעד השבועי15.06.2017, גלגלצ
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
בית"ר חיפה

סמל ישן בו השתמשה הקבוצה בעבר
בית"ר חיפה היא קבוצת כדורגל מהעיר חיפה, המשחקת נכון לעונת 2023–2024 בליגה ב' לאחר שעלתה מליגה ג' בעונת 2019–2020.
היסטוריה

הקבוצה נוסדה ב-1939 על ידי יעקב עיני (הבעלים כיום חזי עייני הוא בנו של יעקב), והחלה את דרכה בליגות הנמוכות. בשנת 1964 העפילה הקבוצה לליגה א' שהייתה ליגת המשנה, ושיחקה בה שתי עונות, בעונת 1964/1965 בליגה א', ובעונה שלאחר מכן, שבה סיימה אחרונה בטבלה, וירדה לליגה ב'.
בסיום עונת 1982/1983 העפילה הקבוצה לליגה הארצית מהמקום הראשון, לאחר עונה שלמה ללא הפסד.
בשנות השמונים שיחקה הקבוצה במשך שלוש עונות בליגה הארצית בין השנים 1984–1986. בתקופה זו הייתה הליגה הארצית ליגת הכדורגל השנייה בחשיבותה בישראל. בעונתה הראשונה בליגה הארצית הצליחה הקבוצה לסיים במקום ה-9 מתוך 16 קבוצות, הישג שנחשב לגדול ביותר בתולדות הקבוצה עד כה. בעונתה הראשונה היא אף נפגשה לצמד מפגשי דרבי היסטוריים בתולדותיה עם הפועל חיפה, שהסתיימו בהפסד וניצחון הסטורי משער של יוסי ליפשיץ שחקנה לשעבר של הפועל חיפה, בעונתה השנייה בליגה הארצית היא ניצלה מירידה לליגה א' במחזור האחרון, ובעונתה השלישית והאחרונה היא סיימה במקום האחרון כאשר לזכותה היו רק 2 ניצחונות בלבד אותם השיגה במחזורי הסיום לאחר שכבר ירדה מעשית לליגה א'.
בשנת 1986 מונה אלי גוטמן כמאמן הקבוצה עד 1987.
לאחר הירידה מהליגה הארצית שיחקה בית"ר חיפה בליגה א' במשך 4 שנים ובסיום עונת 1989/1990 נשרה חזרה ללליגה ב', 3 שנים מאוחר יותר התדרדרה עוד יותר, ונשרה לליגה ג'.
בשנת 2002 סיימה בית"ר חיפה במקום השני בטבלת ליגה ג' מחוז חיפה (כיום לא קיים), הקבוצה לא הייתה אמורה לעלות לליגה ב' אבל בגלל התפרקות של כמה קבוצות בליגה, עלתה בית"ר חיפה לליגה ב' לאחר 9 שנים של היעדרות.
בעונת 2005/2006 עונתה הרביעית של בית"ר חיפה בליגה ב' סיימה בית"ר חיפה במקום השני בטבלת ליגה ב' מחוז צפון א', המקום השני הקנה לקבוצה את הזכות להשתתף במשחקי מבחן על העלייה לליגה א' עם עירוני אום אל-פחם ומכבי טמרה, בית"ר חיפה ניצחה בשני המשחקים ושבה לליגה א' אחרי 16 שנות היעדרות. שנתיים לאחר שעלתה לליגה א' נשרה בית"ר חיפה חזרה לליגה ב' דרך משחקי המבחן דרכם עלתה לליגה א' שנתיים קודם לכן.
בסיום עונת 2016/2017 ירדה הקבוצה לליגה ג'.
בסיום עונת 2019/2020 עלתה הקבוצה חזרה לליגה ב' ושיחקה בעונת 2022/2023 בליגת צפון ב'.
הערות שוליים

↑  מי את בית”ר חיפה?, אלעד שפירא, NWS חדשות חיפה, 3 בדצמבר 2022
↑  יונתן הללי, בית"ר חיפה העפילה ללא הפסד בעיתון מעריב 08 במאי 1983
ברברה ג' גרוס

| --- | --- |

 לידה:  21 ביולי 1948 (בת 76) פילדלפיה, ארצות הברית 
 ענף מדעי:  בינה מלאכותית 
 מקום לימודים:  אוניברסיטת קליפורניה בברקלי  אוניברסיטת קורנל 
 מנחה לדוקטורט:  Martin H. Graham 
 מוסדות:  אוניברסיטת הרווארד  מכון סנטה פה 
 תלמידי דוקטורט:  אהוד רייטר, Luke Hunsberger, Jill Nickerson, Timothy William Rauenbusch, מרתה אליזבת פולק 
 פרסים והוקרה:  פרס הצטיינות במחקר של הוועידה הבינלאומית לאינטלגנציה מלאכותית (2015)  עמית ACM (2003)  עמית החברה המלכותית של אדינבורו (2014)  עמית האגודה האמריקאית לבינה מלאכותית (1990)  פרס ACM - AAAI Allen Newell (2008)  עמיתה באגודה האמריקאית לקידום המדע  עמיתת האקדמיה האמריקאית לאמנויות ולמדעים 
 
ברברה ג' גרוס (באנגלית: Barabara J. Grosz), נולדה בפילדלפיה, ארצות הברית ב-21 ביולי 1948, היא חוקרת אמריקאית למדעי המחשב ובינה מלאכותית, ופרופסור למדעי הטבע באוניברסיטת הרווארד. היא הייתה שותפה להקמת המרכז לחקר שפה ומידע של סטנפורד, והייתה דיקן מכון רדקליף ללימודים מתקדמים בהרווארד. היא גם הייתה שותפה להקמת התוכנית האתיקה לתוכנה (באנגלית: Embedded EthiCS) של הרווארד, שמטרתה ללמד אתיקה יחד עם מדעי המחשב. פרופסור גרוס תרמה מחקר חשוב להפליא בתחום עיבוד השפה הטבעית ומערכות ריבוי סוכנים ב-AI.
השכלה

פרופסור גרוס קיבלה תואר ראשון במתמטיקה מאוניברסיטת קורנל ב-1969. לאחר מכן היא עברה לאוניברסיטת קליפורניה כדי לקבל תואר שני במדעי המחשב ב-1971, ותואר דוקטורט במדעי המחשב ב-1977. התזה כתבה עבורה הדוקטורט היה "הייצוג והשימוש במיקוד בהבנת דיאלוג (1977)".
קריירה

פרופסור גרוס עבדה באוניברסיטאות בכל רחבי אמריקה, באוניברסיטת הרווארד מ-1986 עד עכשיו, באוניברסיטת סטנפורד מ-1982 עד 1987, באוניברסיטת פנסילבניה מ-1982 עד 1986, ובאוניברסיטת בראון מ-1998 עד 1999. היא אפילו עבדה באוניברסיטה העברית בירושלים במשך חצי שנה בשנת 1992. רבות מהתקופות הללו חופפות, שכן היא עבדה ברבות מהאוניברסיטאות הללו בתפקיד ייעוץ.
היא עבדה במרכז לבינה המלאכותית של SRI International, מכון מחקר אמריקאי ללא מטרות רווח, בין השנים 1973 עד 1986. היא עבדה כמדענית מחשבים ומתמטיקאית מחקרית, וכן הייתה מנהלת התוכנית של שפה טבעית וייצוג. היא גם הייתה המייסדת המשותפת של המרכז לחקר השפה והמידע, שבו עבדה SRI International עם אוניברסיטת סטנפורד כדי ליצור קבוצת מחקר חדשה. היא חקרה בעיקר את עיבוד השפה בבינה מלאכותית במהלך תקופתה ב-SRI International.
גרוס החלה לעבוד בהרווארד ב-1986, עם תפקידים חשובים רבים שם. היא הייתה פרופסור למדעי המחשב במשך 25 שנה, ורק עזבה את התפקיד הזה כדי להיות דיקן המדע של מכון רדקליף לטכנולוגיה מתקדמת בשנת 2001. כמו כן, בשנת 2001, היא הפכה לפרופסור\ למדעי הטבע, והיא עדיין מחזיקה בתפקיד היום.
תוך כדי תפקידים אלה, היא גם עבדה כיועצת עבור ארבע אוניברסיטאות שונות משנת 1982 עד 1999. היא התייעצה בסטנפורד במשך 5 שנים בנושאי מדעי המחשב ובלשנות, בבראון במשך שנה בנושא מדעי המחשב, באוניברסיטה העברית כפרופסור אורח, ובפנסילבניה למדעי המחשב והמידע.
גרוס גם ייסדה את קורסי האתיקה המשובצת של הרווארד יחד עם הפרופסור לפילוסופיה אליסון סימונס. בקורסים אלו התלמידים לומדים כיצד להתמודד עם הדילמות האתיות שהם עלולים להיתקל בהם בעת התכנות. התלמידים עשויים ללמוד לשקול את ההשלכות של איסוף נתונים, וכיצד זה עשוי להשפיע על פרטיות המשתמשים.
היא התחילה את התוכנית הזו לאחר ש-108 סטודנטים למדעי המחשב ניסו להירשם לקורס בנושא אתיקה של תכנות, שבו היה מקום לרק 30. לאחר שראתה את העניין בנושא זה, היא החליטה במקום זאת לנסות לשלב אותו בכל שיעורי מדעי המחשב, ולאפשר לסטודנטים לתואר שני בפילוסופיה ללמד את החלקים הללו של השיעורים. בגלל פעולה זו, הרווארד הפכה לאחד מאוניברסיטאות הראשונות ששילבו פילוסופיה בשיעורי מדעי המחשב שלהם.